**DÉLEGYHÁZA KÖZSÉG ÖNKORMÁNYZATA**

# **Képviselő-testületének**

1. **19/2015. (IX. 25.) önkormányzati rendelete**

#### a települési támogatásról és az egyéb szociális ellátásokról

**szabályairól szóló 4/2015. (II.25.) önkormányzati rendelete módosításáról**

Délegyháza Község Önkormányzata az Alaptörvény 32. cikk (2) bekezdése alapján, a szociális igazgatásról és szociális ellátásokról szóló 1993. évi III. törvény 1.§ (2) bekezdésében, 10.§ (1) bekezdésében, 25.§ (3) bekezdésében, 26.§-ában, 32.§ (1), (3) bekezdésében, 45.§-ában, 48.§-ában, 92.§ (2) bekezdés f) pontjában, 132. § (4) bekezdés a), d), g) pontjában, valamint a Magyarország helyi önkormányzatáról szóló 2011. évi CLXXXIX. törvény 10.§ (2) bekezdésében kapott felhatalmazás alapján, az Alaptörvény 32. Cikk (1) bekezdés a) pontjában, a Magyarország helyi önkormányzatáról szóló 2011. évi CLXXXIX. törvény 13.§ (1) bekezdése 8. és 8. a) pontjában, valamint a szociális igazgatásról és szociális ellátásokról szóló 1993. évi III. törvény 25.§ (3) bekezdés b) pontjában, 58/B.§ (2) bekezdésében meghatározott feladatkörben eljárva a következőket rendeli el:

#### 1. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 17. § (2) bekezdés a) pontja helyébe a következő rendelkezés lép:

*(Rendszeres települési gyógyszertámogatást a kérelmezőnek akkor lehet megállapítani, ha)*

*„a)* családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 220%-át, egyedül élő esetén 280%-át,”

#### 2. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 20. § (2) bekezdés a) pontja helyébe a következő rendelkezés lép:

*(Az (1) bekezdés alkalmazásában szociálisan rászorult az a személy,)*

„a) akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, egyedülélő esetében 250%-át, és”

#### 3. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 20. § (4) bekezdése helyébe a következő rendelkezés lép:

„(4) A lakásfenntartás elismert havi költsége az elismert lakásnagyság és az egy négyzetméterre jutó elismert költség szorzata. Az egy négyzetméterre jutó elismert havi költség 450 Ft.”

#### 4. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 31. §-a helyébe a következő rendelkezés lép:

**„31. §** (1) A képviselő-testület rendkívüli települési támogatás formájában szociális célú tüzelőanyag segélyt, ennek keretében szociális célú tűzifa vagy szociális célú szén támogatást az önkormányzati segély feltételei szerint nyújthat.

(2) A segélykérelmek elbírálásánál

a) a szociális igazgatásról és szociális ellátásokról szóló törvény szerintiaktív korúak ellátására, időskorúak járadékára, vagy - tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvez;

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család előnyt élvez.

(3) Háztartásonként legfeljebb 5 m3 tűzifa vagy 10 q szén biztosíthatására kerül sor.

(4) Az Önkormányzat a szociális célú tűzifában vagy szénben részesülőtől ellenszolgáltatást nem kér.

(5) A szociális célú tüzelőanyag segély iránti kérelem elbírálása a Szociális és Egészségügyi Bizottság átruházott hatáskörébe tartozik, melyről határozattal dönt.

(6) A kérelmet e rendelet 6. melléklete szerinti formanyomtatványon kell benyújtani.”

**5. §** Ez a rendelet 2015. október 1-jén lép hatályba.

Délegyháza, 2015. szeptember 23.

|  |  |
| --- | --- |
| dr. Riebl Antal  polgármester | dr. Molnár Zsuzsanna  jegyző |

Kihirdetve:

Délegyháza, 2015. szeptember 25. dr. Molnár Zsuzsanna

jegyző